ΔΑΝΕΙΣΤΙΚΗ ΒΙΒΛΙΟΘΗΚΗ

Η δανειστική βιβλιοθήκη του σχολείου μας στεγάζεται στον προθάλαμο έξω από το γραφείο του Διευθυντή. Διαθέτει πάρα πολλούς τίτλους βιβλίων όλων των κατηγοριών και εξυπηρετεί τις ανάγκες των μαθητών και των εκπαιδευτικών. Οι μαθητές μπορούν να δανείζονται βιβλία σύμφωνα με τον κανονισμό λειτουργίας και το πρόγραμμα που τους έχει ανακοινωθεί, κατά τη διάρκεια των διαλειμμάτων και των ωρών της ευέλικτης ζώνης. Τη διαχείριση έχουν οι μαθητές της Ε΄ και της ΣΤ΄ τάξης, με την επίβλεψη των εκπαιδευτικών.

**ΚΑΝΟΝΙΣΜΟΣ ΛΕΙΤΟΥΡΓΙΑΣ ΣΧΟΛΙΚΗΣ ΒΙΒΛΙΟΘΗΚΗΣ**

|  |
| --- |
| **1. ΣΚΟΠΟΣ ΤΗΣ ΣΧΟΛΙΚΗΣ ΒΙΒΛΙΟΘΗΚΗΣ**  **2.ΥΠΕΥΘΥΝΟΙ ΤΗΣ ΣΧΟΛΙΚΗΣ ΒΙΒΛΙΟΘΗΚΗΣ**  **3.ΠΡΟΣΩΠΙΚΟ ΤΗΣ ΣΧΟΛΙΚΗΣ ΒΙΒΛΙΟΘΗΚΗΣ**  **4.ΣΥΛΛΟΓΗ ΤΗΣ ΣΧΟΛΙΚΗΣ ΒΙΒΛΙΟΘΗΚΗΣ**  **5.ΧΡΗΣΤΕΣ ΤΗΣ ΣΧΟΛΙΚΗΣ ΒΙΒΛΙΟΘΗΚΗΣ**  **6. ΚΑΝΟΝΕΣ ΔΑΝΕΙΣΜΟΥ**  **7. ΩΡΑΡΙΟ ΛΕΙΤΟΥΡΓΙΑΣ** |

**1. ΣΚΟΠΟΣ ΤΗΣ ΣΧΟΛΙΚΗΣ ΒΙΒΛΙΟΘΗΚΗΣ**

Σκοπός της Σ.Β. είναι:

α) Η ανάπτυξη στους μαθητές της συνήθειας και ευχαρίστησης για το διάβασμα, τη

γνώση και τη δια βίου χρήση της βιβλιοθήκης.

β) Η υποστήριξη των εκπαιδευτικών στόχων του αναλυτικού προγράμματος.

γ) Η ανάπτυξη δεξιοτήτων εντοπισμού πληροφοριών και αξιοποίησής τους.

**2. ΥΠΕΥΘΥΝΟΙ ΤΗΣ Σ.Β.**

Δύο εκπαιδευτικοί του σχολείου που ορίζονται με απόφαση του Σ.Δ. στην αρχή κάθε σχολικού έτους.

**3. ΠΡΟΣΩΠΙΚΟ ΤΗΣ Σ.Β.**

Οριζόμενοι, από τους υπεύθυνους εκπαιδευτικούς της Σ.Β., μαθητές των Ε΄ και ΣΤ΄ τάξεων.

1. **4. ΣΥΛΛΟΓΗ ΤΗΣ Σ.Β.**

Το υλικό της Σ.Β. είναι χωρισμένο σε κατηγορίες ως εξής

α) Ελληνική Λογοτεχνία

β) Ξένη Λογοτεχνία

γ) Εκπαιδευτικά

δ) Ιστορικά

ε) Θρησκευτικά

στ) Εγκυκλοπαίδειες

ζ) Λεξικά

**5. ΧΡΗΣΤΕΣ ΤΗΣ Σ.Β.**

Χρήστες της Σ.Β. είναι οι μαθητές των τάξεων του σχολείου μας.

**6. ΚΑΝΟΝΕΣ ΔΑΝΕΙΣΜΟΥ**

α) Οι μαθητές μπορούν να δανείζονται βιβλία της Σ.Β. μόνο για τον εαυτό τους.  Μπορούμε να δανειστούμε μέχρι δύο (2) βιβλία κάθε φορά και οφείλουμε να τα επιστρέψουμε εντός 15 ημερών.

β) Αν κάποιος επιθυμεί ανανέωση του δανεισμού, οφείλει να δηλώσει το αίτημά του την ημέρα που λήγει ο δανεισμός και να παρουσιάσει στη βιβλιοθήκη το συγκεκριμένο βιβλίο.

γ) Είμαστε υπεύθυνοι για τα βιβλία που χρησιμοποιούμε ή που έχουμε δανειστεί. Υπογραμμίσεις ή σημειώσεις στα βιβλία αυτά δεν επιτρέπονται. Σε περίπτωση φθοράς ή απώλειας του βιβλίου, ο δανειζόμενος αντικαθιστά το βιβλίο αγοράζοντάς το ή καταβάλει το ποσό της αξίας του βιβλίου, για αγορά νέου.

δ) Δεν ανατοποθετούμε μόνοι μας τα βιβλία στα ράφια, αλλά τα αφήνουμε με τάξη στην άκρη του τραπεζιού ή σε χώρο που υποδεικνύεται από τον υπεύθυνο της βιβλιοθήκης.

ε) Τα επιτραπέζια παιχνίδια που χρησιμοποιούμε, προσέχουμε να μην τα καταστρέφουμε και στο τέλος τα βάζουμε πάλι όμορφα στα κουτιά τους προσέχοντας να μη χαθεί κάποιο από τα περιεχόμενά τους.

στ) Ιδιαίτερο τμήμα της συλλογής της Σ.Β., αποτελεί το μη δανειζόμενο υλικό που προορίζεται για αποκλειστική χρήση εντός του σχολείου. Αυτό είναι οι Εγκυκλοπαίδειες και τα Λεξικά της Σ.Β.

**7.ΩΡΑΡΙΟ ΛΕΙΤΟΥΡΓΙΑΣ**

Η σχολική μας βιβλιοθήκη λειτουργεί κάθε Τετάρτη (ώρες  11:30-11:45) και κάθε Παρασκευή (ώρες  11:30-13:15) και οποιαδήποτε άλλη ώρα, μετά από συνεννόηση με τους υπεύθυνες εκπαιδευτικούς.